નવી દિલ્હી: સંસદના શિયાળુ સત્રના બીજા દિવસે એટલે કે આજે ગુરુવારે પણ સંસદમાં નોટબંધીનો મુદ્દો જોરશોરથી ઉછાળવામાં આવશે. કોંગ્રેસ, ડાબેરી અને ટીએમસી સહિત વિરોધ પક્ષોએ રૂ.પ૦૦ અને ૧,૦૦૦ની જૂની નોટો બંધ કરવાના મુદ્દા પર આજે સંસદનાં બંને ગૃહમાં સભામોકૂફી દરખાસ્તનો પ્રસ્તાવ રજૂ કરી દીધો છે. વિરોધ પક્ષો આ પ્રસ્તાવ દ્વારા સરકારના નિર્ણયના કારણે સામાન્ય લોકો, ખાસ કરીને ખેડૂતો, મજૂરો અને નાના વેપારીઓને પડી રહેલી હાલાકી તરફ સરકારનું ધ્યાન દોરવા માગે છે.